CELEX: 32013R1389
Language: et
Date: 2013-12-16 00:00:00
Title: Nõukogu määrus (EL) nr 1389/2013, 16. detsember 2013 , millega muudetakse nõukogu määrust (EL) nr 1258/2012 kalapüügivõimaluste jaotamise kohta Euroopa Liidu ja Madagaskari Vabariigi vahelise protokolli (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) alusel

21.12.2013   
            
            
               ET
            
            
               Euroopa Liidu Teataja
            
            
               L 349/24
            
         NÕUKOGU MÄÄRUS (EL) nr 1389/2013,
   16. detsember 2013,
   millega muudetakse nõukogu määrust (EL) nr 1258/2012 kalapüügivõimaluste jaotamise kohta Euroopa Liidu ja Madagaskari Vabariigi vahelise protokolli (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) alusel
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu võttis 15. novembril 2007 vastu määruse (EÜ) nr 31/2008, milles käsitletakse kalandussektori partnerluslepingu sõlmimist Euroopa Ühenduse ja Madagaskari Vabariigi vahel (1) (edaspidi „partnerlusleping”).
            
         
               (2)
            
            
               Partnerluslepingu uut protokolli, millega määratakse kindlaks partnerluslepingus sätestatud kalapüügivõimalused ja rahaline toetus (edaspidi „uus protokoll”) kohaldatakse ajutiselt alates 1. jaanuarist 2013. Uue protokolliga on nähtud ette liidu laevade kalapüügivõimalused Madagaskari Vabariigi suveräänsete õiguste või jurisdiktsiooni all olevates vetes. Uue protokolli alusel liidule eraldatavad kalapüügivõimalused määrati kindlaks nõukogu määrusega (EL) nr 1258/2012 (2).
            
         
               (3)
            
            
               26. septembril 2012 tuli kokku partnerluslepingu artiklis 9 sätestatud ühiskomisjon ja uuris selliste haide; kes kuuluvad ühiskomisjoni resolutsiooni 05/05 alla ning kelle püük on lubatud partnerluslepingu raames, püügiküsimust seoses India Ookeani Tuunikomisjoni hallatava kalapüügiga. Kõnealune komisjon jõudis järeldusele, et arvestades kalandusalase partnerluslepingu eelmise protokolli raames välja antud kalapüügiloa alusel püüdvate pinnaõngejadalaevade varasemat püüki ajavahemikul 2007–2011, on selliste laevade haipüügilimiit kahel järjestikusel aastas arvestatuna 1. jaanuarist 2014 kuni 31. detsembrini 2014 kuni 200 tonni aastas, jäädes seega haivarude lubatud püügikoormuse tasemele ja järgides India Ookeani Tuunikomisjoni teaduskomitee soovitusi.
            
         
               (4)
            
            
               Ühiskomitees toimunud arutelu valguses tuleks protokolli kohaldamisperioodil haipüüki piirata ning jaotada haipüügivõimalused liikmesriikide vahel. Seetõttu tuleks muuta nõukogu määrust (EL) nr 1258/2012.
            
         
               (5)
            
            
               Nõukogu määruse (EÜ) nr 2371/2002 (3) artikli 20 lõike 5 kohaselt võivad need liikmesriigid, kelle laevadele on määruse (EÜ) nr 1258/2012 raames kalapüügiluba välja antud, kõik või osa neile eraldatud haipüügivõimalused välja vahetada.
            
         
               (6)
            
            
               Käesolevat määrust tuleks kohaldada alates 1. jaanuarist 2014,
            
         ON VASTU VÕTNUD KÄESOLEVA MÄÄRUSE:
   Artikkel 1
   Nõukogu määruse (EL) nr 1258/2012 artiklisse 1 lisatakse järgmine lõige.
   
      „1a.   Pinnaõngejadalaevade lubatud haipüügi limiidiks India Ookeani Tuunikomisjoni hallatava kalapüügi raames on kehtestatud 200 tonni aastas. Kõnealune tonnaaž on jaotatud liikmesriikide vahel järgmiselt:
      
                  Liikmesriik
               
               
                  tonnides
               
            
                  Hispaania
               
               
                  166
               
            
                  Portugal
               
               
                  27
               
            
                  Prantsusmaa
               
               
                  7
               
            
                  Ühendkuningriik
               
               
                  0
               
            
                  Kokku
               
               
                  200”
               
            
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. detsember 2013
      
         
            Nõukogu nimel
         
         
            eesistuja
         
         V. JUKNA
      
   
   
      (1)  ELT L 331, 17.12.2007, lk 7.
   
      (2)  Nõukogu 28. novembri 2012. aasta määrus (EL) nr 1258/2012 kalapüügivõimaluste jaotamise kohta Euroopa Liidu ja Madagaskari Vabariigi vahelise protokolli (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) alusel (ELT L 361, 31.12.2012, lk 85).
   
      (3)  Nõukogu 20. detsembri 2002. aasta määrus (EÜ) nr 2371/2002, ühisele kalanduspoliitikale vastava kalavarude kaitse ja säästva kasutamise kohta (EÜT L 358, 31.12.2002, lk 59).